Tieto kampane si zaslúžia vašu pozornosť 🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Krásny deň aj tentoraz vám prinášame výber kampaní, ktoré nás zaujali. Ich cieľom je pomôcť ľuďom so špeciálnymi potrebami či zriedkavými chorobami, umožniť mladým i starým rozvíjať záľubu v bubnovaní, ale taktiež vzdelávať mladých pred technologickými závislosťami:
Trendujúca kampaň: Podporte školu v prírode pre deti s autizmom
OZ Vrabčiaci funguje pri špeciálnej základnej škole v Bratislave a jeho cieľom je zorganizovať školu v prírode pre deti s autizmom. Umožní im lepšie sa vyrovnávať so zmenami, orientovať sa v novom prostredí i rozvíjať sociálne zručnosti. Pre mnohé deti to bude prvé opustenie rodinného prostredia. Táto aktivita je však mimoriadne náročná na financie, keďže na dve deti musí pripadať jeden pedagóg. Doprajme aj deťom s autizmom zážitok zo školy v prírode!
Podporme deti s autizmom
Začínajúca kampaň: Podporme Kristiána, ktorý žije s chorobou motýlích krídel
Kristián má 37 rokov a narodil sa so zriedkavou genetickou chorobou známou ako „motýlie krídla“. Na tele má preto neustále otvorené rany, a pľuzgiere a môže prijímať len mixovanú stravu. Žije len z invalidného dôchodku a dennodenne si vyžaduje ošetrovanie rán, množstvo zdravotníckych potrieb a vitamínov. Pomôžme Kristiánovi skvalitniť život a uľahčiť mu bežné fungovanie bez starostí o financie.
Podporme Kristiána
Končiaca kampaň: Pomôžme Martinovi znovu vidieť
Martin utrpel vážny úraz hlavy, ktorý mu zo dňa na deň zmenil život. Poškodil mu mozog, chvíľu bol v kóme, a musel bojovať o život. Vďaka rehabilitáciám sa Martin pomaly učí chodiť, prehĺtať, rozprávať… avšak kvôli poškodeným očným nervom nevidí. Nádejou je pre neho berlínska klinika, ktorá by mu dokázala čiastočne navrátiť zrak. Darujme mu možnosť opäť vidieť - do konca výzvy už ostáva len týždeň!
Pomôžme Martinovi vidieť
Naštartuj projekt: WELLDRUM - podporme vznik bubeníckej školy
Dvaja skúsení bubeníci, Marek a Daniel, tvoria WELLDRUM – unikátny priestor pre každého, kto túži hrať na bicie. Táto bubenícka škola v Bratislave umožní nielen deťom, ale i dospelým objaviť v sebe rytmus. Pomôžme im zrealizovať tento projekt, aby sa čo najviac záujemcov mohlo venovať tejto záľube.
Podporme vznik bubeníckej školy
Donio odporúča: Pomôžte chrániť deti pred nelátkovými závislosťami
Sociálne siete, počítačové hry a hazardné hry sú súčasťou každodenného života mládeže. Mnohé deti však nevedia rozoznať hranicu medzi zdravým využívaním technológií a nebezpečnou závislosťou. Preto sa organizácia Chameleón venuje práve prevencii nelátkových závislostí. Ich vzdelávací program, prednášky a workshopy pomáhajú deťom, rodičom, učiteľom rozpoznať a riešiť tieto závislosti. Pomôžme im ďalej fungovať, aby mohli šíriť tieto vedomosti ďalej!
Podporme workshopy pre deti
Ďakujeme, že svojou troškou prispievate k tomu, aby sme budovali solidárnu spoločnosť, v ktorej nám nie sú problémy druhých ľahostajné. Tím Donio Slovensko 🧡
Myslite na nás vo svojom daňovom priznaní S daňovým priznaním je tu opäť príležitosť rozhodnúť, kam pôjdu 2 % z vašich daní. Môžete ich nechať štátu alebo ich venovať neziskovým organizáciám, ktoré menia životy. Vďaka vašim 2 % dokážeme pomáhať výzvam dôjsť do cieľa. Venujte ich práve nám, aby sme mohli naďalej pomáhať tým, ktorí o pomoc sami požiadať nemôžu.
Tento e-mail bol odoslaný na adresu xxx@ureader.com. Odosielatelom je tím Donio, ahoj@donio.sk.
Z odberu se môžete odhlásiť.

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.